als_Latn dik_Latn tur_Latn
Thaçi-Bushati: Dialogu me Serbinë i shërben stabilitetit dhe paqes në rajon
Zv. Kryeministri dhe Ministri i Punëve të Jashtme i Republikës së Kosovës, Hashim Thaçi, po zhvillon sot një vizitë zyrtare në Shqipëri, ku takimin e parë e ka patur me homologun e tij, Ditmir Bushati.
Të dy homologët pas përfundimit të takimit mes tyre kanë mbajtur një konferencë të përbashkët për shtyp ku kanë folur rreth bashkëpunimit mes dy vendeve dhe përgatitjeve për mbledhjen e radhës mes dy qeverive.
Bushati në fjalën e tij para mediave ka pohuar se me homologun e tij kosovar ka diskutuar në mënyrë më të hollësishme për zhvillimet në rajon dhe hapat që duhet të ndërmarrë Shqipëria dhe Kosova deri në procesin e konferencës së Vjenës. “Shqipëria ka drejtimin e disa nismave rajonale të cilët do të përdoren në funksion të objektivit tonë të përbashkët për një integrim sa më të shpejtë të Shqipërisë dhe Kosovës në Bashkimin Europian dhe për një ushtrim sa më pozitiv të influencës tonë në rajon. Gjithashtu Thaçi na informoi në lidhje me hapat që po ndërmerr qeveria e Kosovës në lidhje me pritjet për dialogun me Serbinë, një dialog që bazohet në procesin e Brukselit. Hapat e këtij dialogu janë hapa të pavarura si dy shtete dhe të cilat mbështeten plotësisht nga Shqipëria, hapa këto të cilët janë të nevojshëm për stabilitetin e rajonit dhe anëtarësimin në BE”- theksoi Bushati në fjalën e tij.
Gjithashtu Bushati ka pohuar së ka patur edhe diskutime për hapat që po marrin institucionet dhe qeveritë në lidhje me përballjen kundër terrorizmit, për të shtuar bashkëpunimin jo thjeshtë vetëm midis Kosovës dhe Shqipërisë, por edhe me instancat ndërkombëtare në këtë drejtim.
Edhë Zv. Kryeministri dhe Ministri i Jashtëm i Kosovës, Hashim Thaçi në fjalën e tij e ka vënë theksin në nismat rajonale ku do të marrë pjesë edhe Kosova. “Diskutuam nismat rajonale ku do të marrë pjesë edhe Kosova pavarësisht disa pengesave në përfaqësimet rajonale dhe ato ndërkombëtare. Kosova tashmë njihet nga 108 shtete dhe gjithashtu hapat e mëtejshëm duhet të vazhdojnë për njohje e mëtejshme të Kosovës, ku dhe ministri Bushati ka shprehur mbështetjen për axhendën e Kosovës në këto hapa për njohjen e Kosovës” –ka pohuar Thaçi në fjalën e tij në konferencën më homologun Ditmir Bushati.
Gjithashtu Thaçi ka pohuar se do të vazhdojë dialogu në Bruksel me Serbinë, i cili është një mesazh i mirëkuptimit dhe i tolerancës i fqinjësisë së mirë si parakusht i domosdoshëm për integrimin e Kosovës në NATO dhe BE. Ai ka theksuar se ky dialog i shërben stabilitetit dhe paqes në rajon ku dhe synimi i Kosovës ka qenë anëtarësimi në NATO dhe BE.
Ndërsa rreth vizitës së kryeministrit serb Vuçiç në Kosovë Thaçi ka deklaruar se kjo vizitë bëhet me lejen e autoriteteve kosovare dhe sipas tij këto vizita po ndodhin pas vizitave të ministrave kosovarë në Beograd. “Janë tani gati normale, të zakonshme, ndërmjet dy shteteve. Është një vizitë e karakterit humanitar dhe fetar dhe ne do të përpiqemi sesi t’i rrisim dhe intensifikojmë vizitat e ndërsjella dhe të mos i frikësohemi komunikimit”- ka theksuar kryediplomati kosovar. Ndërkohë pas takimit me homologun e tij Bushati, Ministri I Jashtëm I Kosovës Hashim Thaçi është nderuar me titullin “Honoris Causa” nga Universiteti i Tiranës.
Në axhendën e vizitës së Thaçit në Tiranë është parashikuar edhe takimi me kryetarin Kuvendit Ilir Meta, kryeministrin Edi Rama dhe presidentin Bujar Nishani.
- Një furgon i verdhë ngarkohet me materiale në oborrin e shërbimit sekret? (FOTO)
- Ja mysafirët e VMRO-së në Kongresin tematik të BDI-së
- A u 'bajalldisën' funskionarët e BDI-së nga Kongresi Tematik? (FOTO)
- Baballarët e të vrarëvë në liqenin e Smillkovës: Motiv për vrasjen kanë qenë biznes-interesat e “funksionerëve të BDI-së”
- Ali Ahmeti: Opsioni i tretë dëmton shqiptarët
- Angellov jep 1 milion euro për arrestimin e Gruevskit?!
- Kim Mehmeti: Injoranca politike dhe mendësia "leniniste" e Ali Ahmetit
- Përplasen VMRO dhe LSDM në Strugë
- Kush po i fryen zjarrit për destabilizimin e Maqedonisë?
- DRAMË E VËRTETË NË SHKUP: I prishet makina, më pas mezi i shpëton plumbave
- Zoran Zaevi ua dërgoi “selamin” e fundit BDI-së dhe PDSH-së
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Disa këshilla se si duhet vepruar nëse përjetoni infarkt!
- Latas – Selmanit: Ti mund të përfaqësosh UÇK-në dhe shqiptarët, jo gazetarët
- Muhamed Zeqiri: Emisionin “Në qendër” të Vasko Eftovit e larguam nga Alsat-M
- Anëtarësia e BDI-së fillon të grisë librezat partiake (FOTO)
- Zoran Zaev: Do të plasin të gjitha bombat shqiptare! (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn